
GOD. XIV. SIJEČANJ 1941 Broj 1 


IZLAZI U DUBROVNIKU SVAKOG MJESECA. 
Pretplata za jednu godinu Dinara 15.— za inostranstvo Dinara 30.— 
Uprava i Uredništvo: Odbor Glasnika Sv. Terezije M. I. u Dubrovniku 


.. Dozvolom i odobrenjem crkvene vlasti. 
Tisak Dubrov. Hrv. Tiskare (zast. Vito Kukurelo za sv, Vlahom 3/III). 
Odgovorni urednik: Kusijanović Stijepo 


1 Siječanj — 1941 — Jamuar I. 


1/ s | Novo ljeto, Obr. Isus 16, č Marcel p. 

2| č | Makarije 17, p |Antun pustinjak 

3| p | Genoveva 18 | s |Stol. sv. P. u Rimu Priska 

4| s | Tito biskup 19 |N |2p0 Bog. Kanut, Marijem. 
2 Fabijan i Sebastij 3 

ni po ang € 20, p Fabijan i seba nja &) 

£ s 2.1211 u | Agneza (Janja) dj. m. 
» | 6|p Sv. Tri Kralja (Bogoj.) : pd S 
Na PR 22, s | Vincencije i Anastazije m. 
si 23. & |Zar. BDM 
8| s | Severin ž ok 
# Ko 24, p | Timotej biskup muč. 
9| č [Julian i Bazal Oda 
; 25, s | Obraćenje sv. Pavla 

10| p | Nikanor 

11| s [Higin (Nevesin) 26 |N 1/83 po Bog. Polikarp b. m. 
27. p |Ivan zlatousti & 

12|N |7p0 Bog., Ernest, Tatiana | 28 | u | Petar Nolasko isp. 

13, p | Bogomir op., Leoncij b. 4) | 29, s | Franjo Saleški b. 

14, u |Hilarij, Feliks m. Srećko | 30| č | Martina dj. m. 

15| s |Pavao pust., Mavro 31, p |Ivan Bosko isp. 


Sv. Evanđelja u nedjelje i blagdane: 


1. siječnja : Nadjenuše mu ime Isus (Luka 2, 21.) 
5. B Kad je Herod umro. (Matej 2, 19—23.) 


5. e Dođu mudraci od istoka. (Matej 2, 1—12.) 
19, pa Kad bi Isusu 12 godina. (Luka 2, 42—52.) 
19. A Svadba u Kani Galilejskoj. (Luka 2, 1—11.) 
26, 3 Isus ozdravi gubavca. (Matej 8, 1—13.) 


Cvijetak sv. Terezije M. I. 


. i ja odlučih sprovoditi ozbiljniji i stroži život nego ikad prije. 

Kad govorim o strogu životu, tad ne mislim na velike pokore sve- 

taca. Ja nijesam bila nimalo slična onim lijepim dušama, koje su od svoje 

rane mladosti vršile strogu pokoru. Ja sam se zadovoljavala samo tim, da 

svladam. svoju volju, da se ustegnem od svakog prigovaranja, da neopa- 

zice iskazujem drugima malene usluge. Vršenjem ovih malih djela, priprav- 

ljala sam se da postanem zaručnicom Kristovom, i ne mogu izreći, kako 

me je ovo vrijeme čekanja učvrstilo u predanosti, poniznosti i drugim kre- 
postima. (Povjest jedne duše, pr. Pavelić) 


GLASNIK 


oV. TEREZIJE MALOGA ISUSA 


IZLAZI SVAKOG MJESECA U DUBROVNIKU. 
Cijena za godinu 1940 Dinara 15'—, za inostranstvo Dinara 30— 


Br. 1 SIJEČANJ 1941. God. XIV. 


Himan Maloj Terezi. 


Mladići mladi, djevojke krasne, 
Mi smo pod krilom Tereze Male ; 
Momci i djeve, uz gusle jasne 
Terezi Maloj pjevajmo hvale! 


Svetice mala, Anđelče dragi, 
Nježno I'te majka stisnu na krilo, 
Kad ti zvijezda osmijeh blagi 
Prvi put čelo poljubi milo! 


Ti si naš mali bijeli cvijet, 
Pupoljak ružin, cvijeća kita ; 
Za tobom čitav uzdiše svijet, 
Od čara tvojih Zemlja je sita. 


PuaaKa ut solita es, bona 
Sospites ope gentem. 
Cat. Lyr, L, 1, XXIV. 


Kao p'jev slatki jutarnjih zvjezda, 
Radosna pjesma iz sretnih dana, 
Ljudima blažiš s čarobnog gn'jezda 
Bolove smrtne od ljutih rana. 


K tebi se svatko obraća rado, 
Orač dok ore, brodar kad brodi, 
Ubog. i bogat, staro i mlado, 
Vojnik u boju, rob u slobodi. 


Poplava tvojih ubavih ruža, 

Što se s nebesa na zemlju rune, 
Ružične svuda“ valove pruža, 
Ruža rijeke mirisa pune. 


Kraljice _ mala, navijek kraljuj ! 
Neka ti slava uvijek raste. 

Kao i dosad, od nas udaljuj 
Beskrajnih zala oblake tmaste! 


Peroš don Ante 


Niša Ruža 

Patrick - Rafael _Keighley katolički Irac, odani štovatelj 
Malog Cvijeta, nalazio se otrag dvanaest godina kao zakupnik 
šećernih nasada na Salamonovom otočju u Tihom Oceanu. 
Radnici po nasadima bili mahom urođenici, veći dio njih 
ljudožđeri s ostrva Malaite : čeljad pritisnuta gustim duševnim 
tminama, obuzeta zvjerskim osjećajima, podmukla i krvožedna. 
Samo nadčovječanska požrtvovnost katoličkih misionara i mi- 
lost Duha Svetog kadri su da ove jadnike iz dubokih ponora 


izvuku na svjetlost kraljevstva Kristovog. Pobožni gosp. Keig- . 


hley brinuo se je svojski za duhovno dobro ovih Božjih stvo- 
rova, vršeć kod njih, u rijeike slobodne trenutke, dužnost ka- 
tehete. Dolazili su i misionari, ali sjeme evangjeosko padaše 
na krutu ledinu. Jedino, što ljudožderima imponiraše kod Evro- 
pejaca, bijaše — revolver: ,vatrena smrt“, ,sakriveni grom“, 
kako oni nazivahu ovo smrtonosno oružje, bez kojega se bijeli 
čovjek u tim divljim predjelima nikuda i ne miče. 

Jedamput neki mladi Malaičanin, inače dosta bistar i .mi- 
ran, jedan od rijetkih katekumena gospodina Keighleya, rani 
se nehotice oštrim kosirom, kojim se siječe sladorna trska. 
Rana se zagnjoji, što dovede do otrovanja krvi i jadnik umre 
unatoč liječničkim naporima. Prije smrti podijeliše mu sv, kršte- 
nje, otvorivši mu time vrata raja. 

No sada nastupiše osobite i vrlo opasne okolnosti. Ubogi 
divljaci, a naročito pokojnikova rodbina u svojoj ljudožderskoj 
ograničenosti okriviše plemenitog gosp. Keinghleja zato što je 


ranjenik umro te odlučiše da se Keighlejevom glavom naplate 
za glavu svog umrlog rođaka. 


»Jedne večeri — pripovjeda gosp. Keighley — kad'se na 
konju vraćah kući sa jednog veoma udaljenog nasada, ispade 
preda me iz guste šikare rulja od kakovih trideset ljudoždđera, 
svi oboružani smrtonosnim kosirima. Za tren oka odasvud me 
opkoliše, mašući svojim oružjem ; ja pak bijah, po svom običa- 
ju, bez ikojeg oružja. 

Odmah sam razumio, da oni oštri kosiri za me znače 


smrtnu kosu, da se je smrt ustobočila tu preda mnom, i da 
bih joj tek po čudu mogao da umaknem. 


Konj stade ko ukopan, te kao da je i sam razabirao o ' 


čem se radi, poče cijelim tijelom da drhće, a bila je to inače 
golema, snažna i neobično brza životinja. 

Mlad i jak ljudožder, meni sučelice, gledajuć me netre- 
mice u oči, prekinu gluhu tišinu i oslovi me kidajuć i hrskajuć 
ono nešto engleskih izraza, koje skoro svaki Salomonski uro- 
đenik vremenom utuvi u glavu. 

»Ti — poče on — smrt momu bratu. Ti dovesti bijeli 
vrač (mislio je time na liječnika). Bijeli vrač ubiti moga brata. 
Ti meni dati tvoja glava...“ Ostali povlađivahu mljaščuć usti- 
ma i prijeteć kosirima. Trenutak samo, i eto me sasječena u 


rana 


komade. Tijelo će mi ispeći i pojesti ispivši i isisavši prije to- 


zaveslati put Malaite, gdje će moju nebogu glavu objesiti na 
dim da se suši, kao što to oni od pamtivijeka rade sa glavama 
svojih protivnika. 

Utom zdvojnom i bezizlaznom položaju preporučim se 
strjelovitom molitvom Majci Mariji, svom Anđelu čuvaru i svo- 
joj moćnoj nebeskoj odvjetnici, sv. Tereziji — Malom Cvijetu. 
Ne usuđujuć se ipak očekivati čudo, pripremim se također i 
na smrt: izvršim čin savršenog pokajanja i prikažem milosti- 
vom Spasitelju svoju smrt na korist duša onih nevoljnika, što 
stajahu naokolo mene. Ipak nije mi se nipošto dalo vjerovati 
da bi nebeska moja Odvjetnica mogla dopustiti, da poginem 
ovdje u guštari, iskasapljen ljudožderskim oštricama, da nikad 

više na ovoj zemlji ne zagrlim svoje predrage majke, niti ugle- 
dam svog zavičaja. ,Ne, Svetice — rekoh u sebi — ne dopusti 
da me sasijeku na pravdi Boga ; deder zamoli Božanskog Spa- 
sitelja, koji je i mrtve na život vračao, čak ih iz trulog groba 
uskrisivao, da bi jednim hitrim i čudesnim činom svoje moći 
spasao me grozne smrti, čija se kosa na moj vrat eto već 
spušta .,.“ Smrtna kosa bješe zaista počela da se spušta na: 
me. Onaj ljudožder izusti neki strašan, neljudski krik ; odgovo- 
fiše mu isti takvi krikovi, tako da se moj konj usplahiren pro- 
pe na stražnje noge i o dlaci te me ne izbaci iz sedla. — U 
isti mah svi se kosiri zavitlaše zrakom... Zatvorim oči prekri- 
žim se dvoumeći da li će mi preostati toliko vremena da: do- 
vršim znak križa ili će britki kosir da mi odrubi desnicu možda: 
prije nego što ju sa čela spustim na prsa. 

Isuse i zavapim tjeskobno, Prečista Bogorodice, Mali: 
Cvijete.. 


Šta se to ujedamput preokrenulo ? Krik osvetničkog bi- 
jesa, što se do tog trenutka svud unaokolo orijaše, zape 
divljacima u grlu a odmah zatim pretvori se u krik straha i 
užasa. Čuh kako zveketom na tle padaju odbačeni kosiri uz: 
topot nogu bježeće gomile. 


Otvorim oči. Na zemlji leži odbačeno oruđe, ljudožderima: 
ni traga! Oh, veliki Bože, oh čudotvorni Mali Cvijete ! 

Jedva se već držeć u sedlu od prevelike uzbuđenosti,. 
potjeram kući, te baciv se na koljena pred Terezijinu sliku 
zahvalim joj iz dubine srca na moćnom zagovoru. 

Šta je divljake prestravilo i u bijeg natjeralo ? 

Oni se odmah nakon svog zločinačkog pokušaja dokopa- 
še čamaca i prebaciše se doma na Malaitu. 

Kašnje dođoše nekolicina njih u doticaj s našim misiona- 
rima te razgovarajuć s ovima pričahu i o momu slučaju, koji 
misionarima bijaše već poznat. Oni rekoše da bi me, onom. 
zgodom, sjegurno bili na komade sasjekli i požderali, da nije- 
su iznenada kod sebe primjetili ,duha kojemu bijeli ljudi pri- 
nose žrtve“. — Na misionarev upit, da li bi oni prepoznali do- 
tičnog duha, odvratiše da bi. Tada će im misionar pokazati sli- 

čice Spasitelja i Njegove Majke, kao i raznih drugih svetaca i 
svetica ; no oni svaki put odlučno zavrtješe glavom: ,Ne, nije: 
obio taj duh“. Na posljetku iznese im misionar pred oči sličicu 

.Male Svetice. ,Da, kliknuše oni složno i sa strahopoštovanjem, 
»to je bio taj duh“. 

Svetica se dakle pojavila i ulila ljudožderima strah u ko- 
sti. Pod njenim nebeskim uplivom prigrliše dotičnici svetu Lonje 
ru i katoličku. 

Tako sad Mala Svetica kraljuje i na Salamonskim ostrvi- 
ma pretvarajuć divlje ljuđdoždere u pitome ovce stada Kristovog. 
»Pluie de roses“. K. St. 


Sv. Gemma Galgani 
V. /sus Krist znamenuje Gemmu svojim presvetim ranama 


Dne 8. VI. 1889, uoči blagdana svog Presv. Srca, nakon 
Sv. Pričesti, Isus objavi Gemmi da će joj iste večeri podijeliti 
veliku milost. 
Naveče osjeti Gemma neizrecivu duševnu bol i kajanje 
zbog svojih grijeha. Zatim pade u zanos: Ugleda Majku Božju 
i sebi s desne svog anđeia čuvara, koji joj naloži da izmoli 
djelo skrušenja, što svetica i učini. 


Nato će joj Presv. Bogorodica: ,Kćerko, u Isusovo ime . 


svi su ti grijesi oprošteni!“ Moj sin Isus — proslijedi Bogoro- 
dica — veoma te ljubi i hoće da ti udijeli jednu milost; da li 


ćeš se znati pokazati dostojnom iste ?“ 
— Gemma pokorno mučaše, ne znajući šta da odvrati. —: 


»Ja ću ti biti majkom — nadoda Gospa — hoćeš li se ti po- 
kazati pravom kćerkom?“ — To rekavši, sašiarij Bogorodica 
svoj plašt i njime pokri Gemmu. 

»U taj mah — pripovijeda Gemma — pojavi se Isus, sa: 
svojih pet rana otvorenih, samo što iz njih nije curila krv, već 


izbijao plamen. Za trenutak dotače se plamen mojih ruku, no- 
gu i srca. 


Mislila sam da ću od boli umrijeti i bila bih se srušila da 
me Majka Božja nije bez prestanka zakriljivala svojim plaštem. 
Ostah u tom položaju za više sati. Najposlije Majka me polju- 
bi u čelo i višenje iščeznu. Nađoh se klečeći na podu sa ja- 
kim bolovima na rukama, nogama, i srcu“, 


«(Slijedi) | :. K. St. 


a 


QWjera Isusa rista 


I. Vjera Kristova je potrebita 
»B0g je tako ljubio svijet, da je pre= 
dao jedinorođenoga Sina svojega, da 
nijedan koji vjeruje u njega, ne pogi= 
ne, nego da ima život vječni... Tko 
vjeruje u njega, ne sudi mu se, a tko 
ne vjeruje, već je osuđen, jer ne vjeru- 
jeu ime jedinorođenog Sina Božjega“. 
(To. III. 16, 18) 
Vjera u Isusa Krista bezuvjetno je potrebita ,jer nema ni 
u jednome drugom spasenja, nit ima drugog imena pod nebom 
danog ljudima, u kojemu bi se mi mogli spasiti“. (Djela Ap. 
IV. 12) Sam Isus to je potvrdio onom svojom svečanom i toli 
znamenitom izjavom, čas prije nego što će već pokopanog i 
usmrđelog mrtvaca Lazara vratiti na život i iz groba ga uskri- 
siti. ,Ja sam uskrsnuće i život — reče Gospod Lazarevoj se- 
stri Marti — Tko vjeruje u mene, ako i umre, živjet će. I ni- 
jedan, koji živi i vjeruje u mene, ne će umrijeti do vijeka“. 
(Iv. XI. 25 - 26). 


Potrebita je vjera'u Isusa Krista : vjera kršćanska katolička.. 


Ovaj božanski zakon, koji vječno ostaje na snazi: pravi- 
lo, koje ne pozua iznimaka, izraženo je, kratko i precizno, u 
katoličkom Vjerovanju (Atanasijev simbol). ,Tko god hoće da: 
se spase, treba prije svega da drži vjeru katoličku ; jer ako ju 
iko ne drži cjelovitu i neokrnjenu, bez dvojbe će za uvijeh 
propasti“. 

Vjera kršćanska potrebita je svakom pojedincu ; isto tako 
potrebita je i ljudskim zajednicama: narodima i državama. 


vidite i naučavajte sve narode krsteći ih u ime Oca i Sina i 


Duha Svetog“. (Mt. XXVIII. 19). 


Nego unatoč ovoj staroj i od samog Boga objavljenoj: 
istini, da izvan Crkve Kristove nema spasa, opažamo izvjesne 
vrlo žalosne činjenice. 


Prvo: premda je kršćanstvo staro skoro dvije tisuće go- 


dina, ipak ni do dana današnjeg nije prihvaćeno od većine: 
ljudi: broj pogana, neznabožaca penje se na blizu dvije mili 


jarde duša: dakle četiri petine roda ljudskog. 
* Drugo: ni među istim kršćanima nema jedinstva. 


T 


Treće: niti među katolicima ne nahodimo baš prevelik 
broj duša nepokolebivo stalnih u vjeri, takvih naime, čija svje- 
tiljka nikada ne gasne, noga nikada ne posrće, vjera nikada 
ne dolazi na manje. ' 

Četvrto: između katolika naći je mnogo takovih, te ne- 
beski talenat sv. vjere zakopaše duboko u zemlju, pa već ni 
malo za nj ne mare: osjećaju, misle, djeluju i životuju. kao 
pravi pravcati neznabošci. 

Najprije ćemo se osvrnuti na ove dvije potonje kobne 
pojave, buduć one za nas, kao katolike, od najpreče važnosti, 
zatim ćemo preći na one dvije prve. 

(Slijedi) .K. St. 


Sijelo daše — hram Duha Sv. 


»Ne znate li, da ste hram Božji i Duh 
Božji da stanuje u vama. Ako tko 0- 
šteti hram Božji, upropastit će njega 
Bog. Jer je hram Božji svet, a to ste 
vi“, (1. Kor, III. 16-17) 

Da, ovo naše smrtno i raspadljivo tijelo pravi je i živi 
hram Duha Svetog. On sam, Duh Sveti poučio nas je o toj 
čudesnoj istini nadahnuvši sv. apostolu Pavlu gori navedene 
riječi. 

lako se naše tijelo jošte nije preobrazilo i proslavilo u- 
skrsnućem, iako podleže raznim kobnim posljedicam grijeha 
istočnog, ono je ipak hram. Duh Sv. ne boravi samo u duši 
kršćanina, već preko duše i u tijelu, tako da su tjelesa kršćan- 
ska doista hram Duha Sv. 

Sv. Crkva kao što maže sv. uljem svoje hramove, u ko- 
jima će Bog prebivati, tako isto maže sv. uljem i tjelesa vjer- 
nika i znamenuje ih sv. križem, nek se znade, da su .i to hra- 
movi Božji. Po milosti posvećujućoj biva svaki pravednik hra- 
mom Duha Sv. 

U starom zavjetu Bog preko Joela proroka obećava: ,lIzlit 
ću Duha svojega na svako tijelo...“ (Joel. II. 28). To se je 
ispunilo vnog velikog i nezaboravnog dana, kada je Duh Sv., 
u prilici ognjenih jezika, s neba sišao na apostole. Budući 

pak, da je Duh Sv. došao za to, da ostane za uvijek s Cr- 
kvom i sa svim članovima njenim, to nasljednici apostola i 
dandanas polažu ruke na vjernike — kao što su radili i apo- 
stoli — neka bi vjernici primili Duha Sv., da se u njima na- 
stani kao u svome hramu. 

U nikomu nije Duh Sv. stanovao u tolikoj mjeri, kao u 
čovječoj naravi Gospoda našeg Isusa Krista. A taj isti Duh Sv. 
spaja Krista s nami u jedno tijelo, kao što je glava spojena 
s ostalim udovima tijela, tako da svi mi zajedno sa Kristom 
sačinjavamo hram Duha Sv. ,Ne znate li — pita ap. Pavao 
Korinčane — da su tjelesa vaša udovi Kristovi ? 


Ili ne znate, da je tijelo vaše hram Duha Sv. koji je u 
vama, koji je u vama, kojega imate od Boga i nijeste svoji ? 
»Jer ste kupljeni velikom cijenom“. (I. Kor. VI. 15, 19). 

Ne, od časa kada je u nj došao Duh Sv. i obuhvatio 
njegovu dušu i njegovo tijelo; kršćanin od tog časa više nije 
svoj, on pripada Isusu Kristu, koji ga jecijenom svoje vlastite, 
božanske krvi otkupio; on je živa čest tijela Kristovog, a po 
tome i hram Duha Sv, 

(Slijedi) K. St. 


QIVolitva bl. Ylikoli SFaviliću, 


da hrvatski narod bude pošteđen od rata: 


»Molimo Te, bl. Nikola Taviliću, da svom hrvatskom na- 
rodu, iz koje ga si potekao i čijem si duhovnom dobru posve- 
tio najveći dio svog svetog života i apostolskog djelovanja, 
budeš uvijek na pomoći svojim svetim zagovorom pred Isusom 
Kristom, Kraljem sviju naroda i sviju vjekova. A najviše se 
utječemo tvojoj nebeskoj zaštiti u ova burna i teška vremena 
kada se ratne strahote dižu, da zahvate tolike narode. Uzmi 
hrvatski narod pod svoje okrilje i pomozi mu svojim svetim 
zagovorom, da ga milosrđe Božje sačuva od ratnih pogibli i 
kušnja te da ojačan duhom Božjim sretno dočeka novo doba 
mira i blagostanja. Amen“. 


Iz QBiblije 
Sinajsko poluostrvo 


Punih četrdeset godina pomicahu se Izraelci od Egipta 
prama obećanoj Zemlji; najveći dio toga proveli su u krajevi- 
ma sinajskim. 

Zbog tako dugog boravka izabranog narođa na tom po- 
luotoku, zbog velikih i čudesnih djela, koja je Bog tamo izvršio, 
postao je Sinaj jednom od najčuvenijih i najsvetijih tačaka na- 
še zemlje. 

Sinajski poluotok, građen u obliku trokuta, zario se svo- 
jim šiljastim jugoistočnim dijelom, u Crveno more, rastavljajuć - 
sjeverni dio ovog mora u dva dugoljasta uzana rukava. Južni 
rukav hvatao se, u prastara vremena, Sredozemnog Mora. Mo- 
re je kasnije uzmaklo i nastala suha, pješćana prevlaka: pre- 


rezana danas Sueskim kanalom. Sjeverni zaljev sezao je ne- 
koć, kažu, sve do u dolinu Jordansku, i Mrtvo More kanda je 
ostatak ovog zaljeva. Sjeverni zaljev zove se danas Akabskim 
dok se nekada zvao Elanitskim ; južni nazivlju sada Sueskim, 
prije Hieropoljskim. 

Poluotok je gorovit; na sjeveru manje, prama jugu više. 
Na južnoj strani leže brda visoka preko 2000, čak i do 2600 
metara. Zemlja je na poluostrvu uopće suha ,pusta besputna i 
bezvodna“. (Ps. 62), te je stanovništvo i danas NE 


ee 

Spostol Davao 


»Qospod reče: On mi je (Pavao) po- 
Suda izabrana, da iznese ime moje pređ 
pogane i kraljeve i sinove Israelove“. 
(Dj. Ap. IX. 15) 


Život i spisi (poslanice) apostola Pavla, što ćemo — u 
glavnim dakako potezima — prikazati Glasnikovim čitateljima, 
pružit će im štivo i veoma zanimljivo i nadasve poučno. Prem- 
da je Gospod Pavla posljednjeg priključio zboru apostolskom ; 
premda on — u predubokoj poniznosti — smatra sebe za naj- 
manjeg među apostolima, pače nedostojnim tako uzvišene časti 
(I. Kor. XV. 9), ide ga ipak sa potpunim pravom, jedno od naj- 
odabranijih mjesta ove svete družbe. 


Četrnaest poslanica, što ih je Pavao napisao po nadah- 
nuću Duha Svetog, sadrže u sebi toliko obilje božanskog nau- 
ka da, izim knjiga svetih evanđelja, nijedne ,druge biblijske 
spise Crkva toliko puta ne rabi, koliko baš ove poslanice. Kroz 
pedeset i dvije nedjelje, koliko ih crkvena godina broji, čitaju 
se Pavlove poslanice preko sv. Mise četrdeset i dva puta ; 
drugih pak prigoda da i ne nabrajamo. ' 

Nu nažalost rijetki su, da, rijetki katolici, koji bi pobliže 
poznali ovo nebesko blago. Davno jošte tužio se veliki Zlato- 
usnik, kako mnogi kršćani ni točnog broja Pavlovih poslanica 
ne znaju. Ovo tim većma vrijedi za današnje doba, kada se 
čitanje svetih knjiga uopće zanemaruje. |Pa i u crkvi, premda 
se ulomci Pavlovih poslanica tako često vjernicima čitaju i pje- 
vaju, rijetko im se kada temeljito tumače. Kod sv. Mise obično 
se tumače izvatci iz evanđelja; a ni kod ostalih propovijedi 
ne tumači se Pavla koliko bi moglo i moralo. Na taj način o- 
staju vjernicima  sakrivene premnoge i presjajne duhovne 
vrednote. 

Upravo stoga nakanili smo, tokom ove godine, pobliže 
prikazati i objasniti Pavlove poslanice, s osobitim obzirom na 
one njihove odlomke, koji se čitaju za nedjeljnih i drugih sve- 
čanijih Misa. 

Prije toga red je iznijeti život slavnog apostola, život 
vjerno nalik životu Spasiteljevu. 

(Slijedi) K. St. 


1r 


< Sv. Terezija Malog Isusa siplje svoje nebeske ruže. 


»Proći ću svoje nebo čineći dobra na zemlji“, 
Sv. Terezija Maloga Isusa, 


GAJ 


Zahvale svetoj Tereziji za primljene milosti. 


Preko: O Sv, Terezijo M. I., Ti ružo nebeska, evo_ me 
da ispunim svoje obećanje, da ti se javno zahvalim na Tvojem 
moćnom zagovoru, koji si mi isprosila kod Sina Božjega i Nje- 
gove sv. Majke, preblažene Djevice Marije. Ja sam uspio u 
svojoj nakani na potpuno zadovoljstvo radi čega se od svega 
srca zahvaljujem svojoj nebeskoj Zagovornici, Malom Cvijetu, 
Miloj Majci Božjoj i njezinom dragom Sinu Isusu. O draga 
moja Svetice, kako do sada tako i od sada budi mi zagovor- 
nica pred prijestoljem Božjim za sve moje potrebe, koje od 


Tebe molim. — Castilo se i slavilo ime sv. Terezije po cijelom 


svijetu do konca svijeta. | ' 

Krapina: Kroz čitavu ovu godinu runila si latice milosti 
svoje na molitve i nedaće moje. I kad nas prije dva mjeseca 
zadesi iznenadni i bolni udarac — moja duša puna pouzdanja, 
pohrlila je k Tebi. Nisam se prevarila — jer onaj dan, kad je 
bio vrhunac napetosti i izgledalo, da će mračne sile pobijediti; 
na moj besprekidni: ,Sv. Terezijo, pomozi, izbavljaj — ne o- 
stavljaj“, u tren si riješila cijelu stvar na veliku radost našu, U 

dubokoj poniznosti zahvaljujem Bozanskom Srcu Isusovu i pre- 
blagoj Majci Njegovoj — koji nam po Tebi podijeliše ovu mi- 
lost. Ujedno hvalim sv. Anti, blagopok. biskupu Josipu Langu 
«i bl. Petru Barbariću kojima se isto dobno obratih molitvom. U 
Tvoj sveti zagovor, draga mala Ružo iz Liziea i u buduće pre- 
poručam sebe i mile svoje — kao i one plemenite diiše, koje 
mi u toj poteškoći pomogoše. Uvijek Ti zahvalna Cvijeta Hršak. 


Zagreb : U najranijem djetinjstvu ostah bez roditelja. O- 
skudnim sirotinjskim životom upoznah razne tegotne križeve i 
patnje. Utjehu i pomoć pružalo mi je nebo i rijetki dobri ljudi 
oko mene. ; . 

Izučih zanat. Ali u zavičaju slaba zarada. Preselih se u 
grad s namjerom da se usavršim u poslu i time bolje uspije- 
vam, ali obzirom na današnje tragične prilike u svijetu... vrlo 
je teško naći namještenje djevojci sa sela. Isprosila mi ga je 
od Božanskog Srca Raspetoga moja najveća zagovornica sv. 
Terezija. M. I.!... 

Ah... najnježnija vrtlarice rajskih perivoja! Ovim Ti red- 
cima usrdno danas zahvaljujem na divnoj Ruži božanske mi- 
losti!.... 

Osobita miljenice Malog Isusa štiti i nadalje mene i mo- 
ju budućnost! Ljutić Marica: 


Varaždin. Početkom 1940 god. pala sam u tešku živčanu 
bolest. Od mjeseca travnja, bolest se pogoršavala toliko, da su 
me i duševne sile napuštale, a o kakvom radu nije bilo ni go- 
vora. Svu ovu bijedu pogoršavalo je, što ni sami liječnici nisu 
mogli ustanoviti bolest — dok nakon tromjesečnog njihovog 
istraživanja nisam potražila pomoć na živčanoj Klinici u Za- 
grebu, gdje su liječnici-profesori bili veoma dobri i susretljivi 
— uložili sav trud i znanje i ustanovili da sam prehladila mo- 
zak i živce, a što je gotovo neizlječivo. Moja me je okolina 
smatrala za doživotnu bolesnicu, koja će pasti drugima na te- 
ret. Kroz cijelo vrijeme moje bolesti molila sam se Gospi Lurd- 
skoj, Bl. Nikoli Taviliću, Biskupu Langu i sv. Tereziji M. Isu- 
sa. Velikim nastojanjem vrijednih liječnika na Klinici, za dva 
mjeseca, osjećala sam se bolje i vratila se kući, ali bolest se 
je ponovila. U toj velikoj žalosti započela sam posebnu devet- 
nicu Sv. Tereziji Djetešca Isusa, da mi ona isprosi i pomogne 
svojim zagovorom, gdje zemaljske sile ne pomažu. Kako sam 

devetnicu svršavala, upravo na sam blagdan sv. Terezije M. I. 
— kad sam ujutro ustala — uređujući se, osjetila sam da mi 
je dobro. U prvi čas ni sama nisam vjerovala, ali kad je palo 
veče, a meni dobro i još sada trajno dobro, a mnogi ljudi koji su 
vidjeli, kako me mučilo i svega je nestalo, sada pripisuju samo 
pomoći sv. Male Terezije i kažu: ,Sada vjerujemo u čudo“. 
Pošto sam velikoj rmojoj zagovornici obećala, da ću sve 
dati u javnost — ozdravivši — izvršujem obećanje duboko 
dirnuta nad tom velikom milošću. A tebi velika moja zagovor- | 
nice, sv. Mala Terezijo, koja si mi uvijek pomagala kadgod 
sam Te zaprosila — hvala Ti! Lizika Vrbanec. 


Tijesno: Moj nećak Ive Stegić Markov teško je obolio 
od upale pluća na obje strane. Liječnik nam je izjavio da ne- 
ma nade, da bi mogao ostati na životu, jer je sva pluća za- 
hvatio đubar. Ja sam se utekla sv. Tereziji M. I. i obećala da 
ću se pretplatiti na Njezin glasnik i u njemu poslati javnu za- 
hvalu. Mali je ozdravio zagovorom sv. Terezije na začuđenje 
svakoga. | evo izvršujem svoju dužnost i preporučujem se njoj. 

Ivanica Stegić pok. Mate. 


Još zahvaljuju sv. Tereziji M. I. na _ primljenim milosti- 
ma: Đevsak, Baljković Milka zahvaljuje sv. T. na ozdravljenje 


majke. Zožišće, Domić Mara zahvaljuje Svetici Ruža na pri- | 


mljenim milostima. Split, Grisogono Laura zahvaljuje sv. Ruža 
za primljenu milost. Prčanj, Radoničić Ana zahvaljuje miloj sv. 
Tereziji i Majci Božjoj za spas muža na moru. Karlovac, Muru 
Elizabeta zahvaljuje sv. Tereziji na ozdravljenju djeteta od _u- 
pale pluća i na pomoći u mnogim teškim časovima. Split, Ma- 
rrassovich Maria zahvaljuje Majci Mariji i sv. Tereziji M. I. za 
pomaganje u tjelesnim i duševnim potrebama. Lapad, Ogresta 
Olga zahvaljuje sv. Tereziji, sv. Antunu, BI. Dj. M. i svim Sv. 
na dobro uspjeloj operaciji i postavlja se pod njezin zagovor i 
zaštitu. Split, Šikić Martin zahvaljuje sv. Tereziji za primljene 
milosti (za svoje namještenje, za sretan porođaj svoje kćerke, 
i na sretno položenom ispitu zeta). 2., N.N. zahvaljuje sv. Tereziji, 
Gospi Srca Isusova, Gospi od Rozarija, sv. Iliji, sv. Antunu, i 
sv. Stjepanu, na mnogim pomoćima u raznim pogibeljima. 
Grohote, Jozica Vlah zahvaljuje miloj Svetici za ozdravljenje 
sina i postavlja sebe i obitelj pod Njezin zagovor i zaštitu. 
Split, A. P. Zahvaljuje na zagovoru, i postavija se pod njezinu 


a 

zaštitu. Lovrečan, Koić-Kapec Anica zahvaljuje sv. Tereziji na 
svim primljenim milostima. Jasenovac, Stublija Terezija zahva- 
ljuje sv. Tereziji na polučenom uspjehu. Sarajevo, Matijašević 
Rija zahvaljuje sv. Tereziji za ozdravljenje supruga i još mno- 
go dobivenih milosti. Selca, Štambuk Leticija zahvaljuje sv. 
Tereziji za primljene milosti. Novo selo, Antonijević Rina za- 
hvaljuje sv. Tereziji, za ozdravljenje. muža i djece. /motski, 
Vučemilović Franka zahvaljuje miloj Svetici na primljenim mi- 
lostima i preporuča sebe i obitelj pod Njezinu zaštitu. Selca, 
Bošković Katica zahvaljuje sv. Ruža za uspjelu operaciju na 
Žuči, i tako joj sačuvala nejaku djecu da nisu ostala sirote. 
Sarajevo, N. N. Javno se zahvaljujem Bezgr. Začeću BI. Dj. 
M, sv. Josipu, sv. Maloj Tereziji, sv. Anti Čudotvorcu i Gospi 
Lurdskoj da su me sačuvali na životu mojoj obitelji. Pucišće, 


M. G. Izvršuje obećanje i javno se zahvaljuje na uslišanoj . 


omolbi sv. Tereziji, Gospi od Pompeja, Gospi Lurdskoj, presv. 
Srcu. Isusovu i sv. Anti, za oslobođenje od velike nesreće, i 
dalje se preporuča zagovoru. Babinac, Šalamunec Jakov i Ma- 
ra javno se zahvaljuju Majci Božjoj, sv. Antunu i sv. Tereziji 
Malog Isusa što im je po Njihovom zagovoru ozdravila kćerka 
i samo mali tragovi bolesti još se opažaju. Da i njih nestane 
vruće se mole i preporučuju zagovoru Ugodnika Božjih. Sara- 
jevo, Franjo Baković preporučuje se u sv. zagovor sv. Terezije 
M. I. Suđurađ - Šipan, Cvjetković Klara Nikova, zahvaljuje za 
ozdravljenje. Dubrovnik, M. H. zahvaljuje sv. Tereziji za ra- 
zne primljene milosti. Dubrovnik, llirić Andrijana zahvaljuje sv. 
Tereziji za razne primljene milosti. Ston, Jerić Marijeta, zahva- 
ljuje, što ju je sv. Terezija M. I. oslobodila sakatosti prigodom 
višekratnog pada. Postire, Kata Ravnić ž. Ivana, zahvaljuje 
presv. Srcu, Bl. Gospi, i sv. Tereziji M, I. za primljene milosti. 
Đakovo, Paula Lovrić, zahvaljuje sv. Ruža na uslišanoj molbi 
i primljenim milostima, te i u buduće preporučuje sebe i rodi- 
telje. Kakanj, Janja Nikolić zahvaljuje sv. Tereziji M. I. i sv. 
Antunu na dobivenoj pomoći u teškim časovima života, i u 
buduće se preporučuje. Suđurađ Marija Pasarić zahvaljuje za 
primljene milosti osobito za pomoć dva puta u bolesti prošle 
godine i preporučuje se zaštiti svetice Ruža kroz život. 


= 


Biskupske konferencije u Zagrebu trajale su od 7—9 li- 
stopada. Na konferencijama su raspravljena aktuelna crkvena 
pitanja. Poslije konferencije za javnost nije izdano nikakvo 0- 
bavještenje. Vijećanjima je predsjedao hrv. metropolita i zagr. 
nadbiskup, preuzv. g. dr A. Stepinac. 

IV. Liturgijski kongres u Zagrebu započeo je 24. listo- 
pada pod pokroviteljstvom zagr. nadb. preuzv. g. dr. A. Ste- 
pinca. Glavna tema kongresa bila je svećeništvo. Kongresu je 
Sv. O. Papa poslao svoj posebni blagoslov. 


Ima čudesa i danas. Dne 2. studenog hodočattila je cije- 


la posada na čelu sa g. Frančeski, kapetanom nastradalog na- 


šeg parobroda ,Rad“, koji je nedavno potopljen na Atlantiku, u 
kapucinsko svetište Gospe od Milosrđa u Lapadu kod Dubrov- 
nika, da zahvale nebeskoj Majci za čudesno spasenje cijele po- 
sade. Za spomen zahvalnosti poklonili su Gospinu svetištu ve- 
liku sliku, koja prikazuje propast parobroda ,Rad“. Sliku je 
izradio slikar Seitz. : 
1300-godišnjica posvećenja splitske katedrale proslavlje- 
na je u mjesecu studenom u Splitu. U IV. vijeku sagradio ju 
je car Dioklecijan, nemili progonitelj kršćanstva, za svoju grob- 
nicu, koja je poslije propasti poganstva pretvorena u kat. crkvu 


sv, Dujma. Splitska katedrala je najstarija kršć. građevina na 
svijetu. Starija je i od poznate Lateranske katedrale. 


Blagoslov temeljnog kamena nove crkve OO. Isusovaca 
u čast Presv. Srca Isusova u Osijeku obavio je dne 20. listo- 
pada preuzv. g. dr. Antun Akšanomović, đakovački biskup. 

Slijepac od rođenja, muslim. dječak, Enver Babić, pro- 
gledao je po zagovoru Božjeg sluge Petra Barbarića. Dječak 
se s roditeljima na njegovu grobu molio i oči mazao zemljom 
s groba. Liječnici nijesu mogli pomoći. Crkvena vlast nije još 
ništa rekla. 

T0-godišnjica banjalučkog biskupa preuzv. g. o. fra Joze 
Garića, proslavljena je na blagdan Krista Kralja, 27. listopada. 

Križarski dan proslavljen je u Zagrebu na sv. Duhu dne 
20. listopada kao i 10-godišnjica osnutka križarskih organizacija. 


Društvo oceva s mnogobrojnom djecom osnovano je u 
Banjaluci. Svrha društva je narodno, socijalno i prosvjetno po- 
dizanje obitelji s mnogobrojnom djecom. Član društvu može 
biti otac, koji ima najmanje petero djece. Zamisao je vrlo lije- 
pa i trebalo bi se provesti u cijeloj Hrvatskoj. 


50-godišnjica družbe ,,Služavka Malog Isusa“ navršila 
se 24. listopada o. g. Družbu je osnovao u Sarajevu blagopo- 
kojni sarajevski nadbiskup dr. Josip Stadler. Svrha joj je, da 
se brine za siromašnu i zapuštenu djecu te iznemogle starce i 
starice. Družba uspješno djeluje u više mjesta Hrvatske. Od 
srca čestitamo ! 


Novoimenovani skopljanski biskup Preuzv. g. Dr Smiljan 


Čekada, dosada pomočni vrhbosanski biskup nakon svečanog 


oproštaja u Sarajevu stigao je u Skoplje dne 22. studenog 1940. 
u pratnji svog tajnika vlč. g. Ivana Tomasa i više svećenika. 
Želimo svaki uspjeh! ' 


Euharistijski kongres u Zagrebu održat će se u lipnju 
1941 g. za cijelu Hrvatsku u spomen 1300-godišnjice veza Hr- 
vatske Države sa Sv. Stollcom. 

Vječno svijetlo. — Nedavno je Sv. Stolica dopustila radi 
ratnih neprilika, da se za vječno svjetlo može upotrebiti vosak 
miesto maslinova ulja. Ako ni ovoga nema, može se upotrebiti 
bilo koje biljno ulje, a u krajnom slučaju i električna rasvjeta. 


500-godišnjica štampe. Do 1440 god. knjige su se širile 
prepisivanjem rukom. Te godine otvorio je u Mainzu u Nje- 
mačkoj prvu tiskaru sa pomičnim slovima slavni izumitelj Ivan 
Gutenberg. Prva štampana knjiga bilo je Sveto Pismo. Koliko 
je naštampano za ovih 500 god. zlih knjiga? Zloća je ljudska 
i ovaj divni Božji dar upotrijebila protiv namisli Stvoritelja. 

Milodari : 


Za Proširenje Glasnika Sv. Terezije M. I. darovaše: po 
100.— Din.: Zagreb, Klajnšček Mira, Tijanić Nevenka, po 50.— 
Din.: Selca, Bošković Katica, po 30.— Din.; nin, S. A. po 
25.— Din.: Milna, llda Denegri, po 20.— Din. : Suđurađ-Sipan, 
Cvijetović Klara Nikova, Gruž, N. N. po 15.— Din.: Selca, 
Štambuk Leticija, Postire, Ravnić Kata ž. Ivana 16.— Din. po 
10.— Din.: Suđurađ - Šipan, Kalce Mara, Stravča, Kolić Kata 
Đurova, Kurčula, Digović Marija, Šipan, Pasarić Marija, Novo- 
selo, Antonijević Rina, Imotski, Vučemilović Franka, Babinac, 
Šalamunec Jakov, Putniković, Ivušić Marija, po 6.— Din.: 
Sipan - Luka, Alabaš Slavka, po 5.— Din.: Vrana, Pelicarić 
Linka, Gruž, Žonce - Kos Drage, Dubrovnik, Reić Antun. 

Za ,Biserje sv. Terezije M. 1.“ po 100 Din.: Kaštel 
Stari, N. N. Ston, Jerić Marijeta, Sarajevo, Baković Franjo, 
po 50.— Din.: Zagreb, Belečić Štefanija, Milna, Ilda Denegri, 
po 40.— Din.: Dubrovnik, Nirić Andrijana, Dakovo, Lovrić Jel- 
ka, po 35.— Din.: Sarajevo, Matijašić Ria, po 30.— Din.: 
Preko, Kosta Vinka, Dubrovnik, Iveta Ana, Beštovica, (Ceska) 
Janak Maria, po 20.— Din. : Sarajevo, Kovačević Ivka, po 10 — 
Din.: Šid, Tot Anica, Jasenovac, Stublija Terezija, Pušišće, Mo- 
ro ud. Jelka, Popovići, Klaić Kate Luke, Brgat, Čavar Kate, 
po 5.— Din.: Preko, Marčelić Marija ž. Mira. 


Za razne potrebe misija darovaše: Dubrovnik, N. N. 
Din. 300, N. N. Din. 10,, Mila Bracanović Din. 50.— Anka Bri- 
lli Din. 10.— Milna, llda Denegri din. 25.— Srbenik, Luiđa Jan- 
drić Din.. 10.— 


Za otkup i krštenje poganske djece darovaše : po 600.— 
Din.: Ston, Jerić Marijeta, za dva djeteta na ime Marija, za 
dva na ime Terezija i za dva na ime Katarina, po 200.— Din. 
Uskoplje, N. N. na ime Terezija i Marija. po 100 Din.: Xra- 
pina, Hršak Cvijeta, Grude, Avlić Marija na ime Terezija, 
Doli, Dragomira Medo, Slano, Matić Marija na ime Stjepan. 
Tivat, Stane Zurak na ime Ivo, Trsteno, Ana Miličić na ime 
Antum, Plat, Marija Duplica na ime Terezija, Dubrovnik, N. 
N. na ime Terezija, Lopud, Ana Bandur za ime Terezija, Blato, 
Ruža Andrijić na ime Ljiljana. 

Za oltar sv. Terezije u dubrovačkoj katedrali darovaše : 
Vrgorac, Ivanišević Jelka 100.— Din. Pijavičino- Donja Kuna, 
Poljanić Mara 100.— Din. Zagreb, Biljan Ljubica 25.— Din. 
Ponikve, Don Miho Franković Din. 40.— Split, Grizogono La- 
ura 20.— Din. Grohote, Vlak Jozica 10.— Din. Brsečine, Lju- 
bica Kljunak Din. 20.— Zagreb, Biljan Ljubica 10.— Din. 


Književnost. 


Jeronimske knjige za godinu 1941. Te se knjige čitaju 
po svim hrvatskim krajevima i treba da ih ima svaka hrvatska 
katolička kuća. Knjige za godinu 1941 : 1. Kalendar ,Danica“, 
najstariji i najpoznatiji hrvatski kalendar. 2. Pripovijesti ,Bla- 
goslovljena Hrvatska“ o najstarijim hrvatskim knezovima i 
kraljevima, napisao Pavao Matijević. 3. Gospodarska knjiga 
Stočarstvo od dra Ivana Šmalcelja. 4. Uspomene iz svjetskog 
rata ,Topovi su grmjeli“ od Petra Grgeca. 5. Seljački roman 
»Za kruh svagdanji“ od Antuna Matasovića je knjiga, koja 
prikazuje i seljački život, 6. Pripovijest ,Na ruševinama“ od 
dra Frana Biničkoga opisuje, kakav je u Lici bio život u doba 
bana Kuena i kasnije. 7. ,Povijest svijeta“ (drugi dio) od Mar- 
ka Vunića kazuje nam, što se sve dogodilo s narodima i drža- 
vama cijelog svijeta u posljednjih 500 godina. 8. Knjiga ,Pučka 
fizika“ razlaže nam glavne prirodne zakone, napisao Franjo 
Krleža. 9. O blagdanima svetaca daje puku knjiga ,Opčinstvo 
svetih“, koju je napisao Dragutin Kukalj. Tih svih devet knji- 
ga dobivaju se za 55 dinara. Tko hoće samo prvih 5 knjiga, 
plaća za njih 28 dinara. Prve tri knjige stoje samo 17 dinara. 
Dobivaju se kod svakog župnog ureda ili kod Hrvatskog Knji- 
ževnog Društva sv. Jeronima u Zagrebu (Trg Kralja Tomisla- 
va 21.). 


Uredništvo je primilo ,Veliko obečanje ili ulaznica u raj 
koju Presv. Srce Isusovo nudi svojim štovateljima. Razmatranja 
i primjeri za devet prvih petaka, uz mnoge molitve“, Talijan- 
ski napisao sveć, A. Milani, hrvatski preveo i udesio fra Stan- 
ko Petrov. Izdanje franjev. samostana sv. Lovre u Sibeniku. 
Knjižica je kroz zadnjih 10 godina doživjela 16 izdanja, a štam- 
pana je u miljun i 50 hiljada primjeraka. Pisana je jednosta- 
vno, tako da je svatko može razumjeti. Bogata je veoma za- 
nimljivim primjerima, kojih je najviše doživio glasoviti širitelj 
pobožnosti prema Presv. O. Matej Crawley. Ilustrirana je sa 
preko 50 raznih slika. Ko je samo jedanput pročita, ne može 
a da ne postane gorljivi štovatelj Presv. Srca Isusova. 

»Kalendar Srca Isusova i Marijina“ za god. 1941. Na- 
klada Glasnika Srca Isusova. Zagreb. Kalendar obiluje dobrim: 
štivom : u stihu i prozi te finim ilustracijama. Od članaka naj- 
življu pažnju zaslužuje onaj pod naslovom ,Isusova Fotografija“ 
u kome se učeno i temeljito dokazuje da Sv. Plahta te se ču- 
va i časti u talijanskom gradu Torinu jest uistinu ona ista 
plahta, u koju bi umotano tijelo Isusovo za pokop. - E 

